
НАРЕДБА
ЗА УПРАВЛЕНИЕ НА ОБЩИНСКИТЕ ПЪТИЩА В ОБЩИНА КОСТИНБРОД
                   / Изм. и доп. с Решение №381/26.04.2013год. на ОбС-Костинброд, изм. и доп. с Решение № 595 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ 
/
ГЛАВА ПЪРВА

ОБЩИ ПОЛОЖЕНИЯ

Чл.1. (1) С тази Наредба се определят редът и условията за уреждане на отношенията , свързани със собствеността, ползването, управлението, изграждането, ремонта , поддържането  и финансирането на пътищата от  общинската пътна мрежа в община Костинброд. 
(2) Тази Наредба не се прилага за:
1. селскостопанските пътища, осигуряващи достъп до земеделски земи;

2. горските пътища;

3. частните пътища.
Чл. 2. (1) Пътищата на територията на общината образуват единна пътна мрежа и служат основно за превоз на пътници и товари.

(2) Пътната мрежа се развива съобразно транспортните и социалните потребности на обществото, инфраструктурата на населените места и изискванията в нормативните актове, свързани с националната сигурност, опазването на околната среда и безопасността на движението.

(3) Общинските пътища са свързани с републиканските пътища, частните пътища или улиците в населените места.
Чл. 3. (1) Общинските пътища са публична общинска собственост.

(2) Собствеността на пътищата се разпростира върху всички основни елементи по чл. 5 от Закона за пътищата.

(3) Собствеността на пътищата се променя по реда на Закона за общинската собственост, Закона за пътищата и Правилника за неговото прилагане.

(4) Общинските пътища са част от местната пътна мрежа, в която се включват и частните пътища.

(5) Общинските и частните пътища, които са отворени за обществено ползване, осигуряват транспортни връзки с местно или регионално  значение.

(6)Техническите параметри на местните пътища извън границите на населените места и селищните образувания,трябва да отговарят на граничните нормативни стойности,установени с нормите за проектиране на пътища, определени в Наредба 1/26.05.2000 година на МРРБ за проектиране на пътища .


(7)Общинските пътища могат да бъдат с по-висока степен на техническа изграденост от нормативната при доказана техническа и икономическа целесъобразност.В този случай по-високата степен на техническа изграденост на пътя не води до промяна на неговите функции и значение в транспортната схема.
ГЛАВА ВТОРА

УПРАВЛЕНИЕ И КОНТРОЛ

Чл. 4. (1) Общинските пътища се управляват от Кмета на Общината,а частните от собствениците им.
(2) Общината съгласува с Национална  агенция “Пътища” проектите за изграждане и експлоатация на улиците, част от републиканската пътна мрежа и свързването на общинските пътища с републиканските.
Чл. 5. (изм. и доп. с Решение № 381/26.04.2013 г. на ОбС-Костинброд, влязло в сила на 21.05.2013 г.) Кметът на общината:

1. организира, възлага, ръководи и контролира дейностите, свързани с изграждането, ремонта, поддържането и управлението на общинските пътища;

2. организира и осъществява защитата на общинските пътища, включително на пътните съоръжения и принадлежности;

3. упражнява контрол над превозните средства с оглед правилната експлоатация на пътищата и предпазването им от разрушаване;

4. издава и отнема разрешения за специално ползване на пътищата;

5. (изм. и доп. с Решение № 381/26.04.2013 г. на ОбС-Костинброд, влязло в сила на 21.05.2013 г.) по силата на настоящата наредба или чрез заповед упълномощава длъжностни лица в администрацията, кметове и кметски наместници на населени места на територията на общината да съставят актове за установяване на нарушенията и издава наказателни постановления.

Чл. 6. (1) В зоната от оста на пътя до ограничителната строителна линия се забранява извършването на всякакво строителство, подобрения или разширения на съществуващите обекти, освен тези които са предназначени за обслужване на пътуващите, при условие, че е гарантирана безопасността на движението. 

(2) В обхвата на пътя се забранява:

1. извършването на каквито и да било работи по пътното платно, преди да бъдат поставени необходимите предупредителни и сигнални знаци;

2. поставянето и складирането на материали, които не са необходими за пътя или са резултат от битова или стопанска дейност в съседни имоти;

3. движението на верижни трактори и машини или коли с назъбени колела и железни грайфери, гуми с шипове по пътищата с асфалтови покрития, освен в случаите на снегопочистване и аварийни ситуации;

4. превозването на мокри товари, които овлажняват пътното платно;

5. влизането в пътищата с непочистени машини и замърсяването на пътното платно, пътните съоръжения и пътните принадлежности;

6. влаченето на дървета, слама и други предмети по пътното платно.

7. косенето на трева и пашата на добитък

Чл. 7.( Отменен с Решение № 381/26.04.2013 г. на ОбС-Костинброд).
Чл. 8.( Отменен с Решение № 381/26.04.2013 г. на ОбС-Костинброд).
„ГЛАВА ВТОРА „а“
(нова с Решение № 381/26.04.2013 г. на ОбС-Костинброд, влязло в сила на 21.05.2013г.)
ПОЛЗВАНЕ НА ПЪТИЩАТА

Раздел I

Общи положения
Чл.8а. Пътищата се използват за обичайно придвижване на пешеходци и за превоз на пътници и товари с общоприетите пътни превозни средства.

Чл.8б. Всеки, който използва общинските пътища на територията на община Костинброд е длъжен да ги пази от увреждане, от какъвто и да е характер.

Чл.8в. (1) Пътищата са отворени за обществено ползване при спазване на реда и правилата, установени със Закона за движението по пътищата.

(2) Кметът на общината, на основание чл.9, ал.3 от Закона за пътищата, може да въведе временни забрани за обществено и специално ползване на отделни пътища или участъци от тях при: 

А) извършване на ремонтни работи;

Б) при природни бедствия и аварии;

В) при неблагоприятен водотоплинен режим на настилката (температури на въздуха, водата и т.н., които оказват влияние върху пътищата);

Г) при възникване на опасност за сигурността на движението;

Д) при провеждане на масови спортни мероприятия.

(3) Контролът на организацията на движението и на дейностите по ал.2 се осъществява от оправомощени длъжностни лица на община Костинброд и на службите за контрол на Министерството на вътрешните работи в съответствие с изискванията, определени с наредбата по чл.3, ал.3 от Закона за движението по пътищата.

Раздел II
Специално ползване на пътищата

Чл.8г. (1) Специално ползване на пътищата е използването на пътищата за превозване на тежки и/или извънгабаритни товари или за осъществяване на други дейности в обхвата на пътя и в обслужващите зони, като: изграждане и експлоатация на търговски крайпътни обекти и на пътни връзки към тях, както и на площадки за оказване на пътна помощ и на пътни връзки към тях; изграждане и експлоатация на рекламни съоръжения; изграждане на нови и ремонт на съществуващи подземни и надземни линейни или отделно стоящи съоръжения и тяхната експлоатация в обхвата на пътя; временно ползване на части от пътното платно и земи в обхвата на пътя от други лица.

(2) Специалното ползване на общинските пътища се осъществява с разрешение/удостоверение на кмета на общината и след заплащане на дължима такса. 

Чл.8д. (1). Превозване на тежки и/или извънгабаритни товари, се осъществява от тежки и/или извънгабаритни пътни превозни по смисъла на Наредба № 11 от 3.07.2001 г. за движение на извънгабаритни и/или тежки пътни превозни средства, издадена от министъра на регионалното развитие и благоустройството, обн., ДВ, бр. 65 от 24.07.2001 г., изм. и доп., бр. 67 от 17.08.2007 г., бр. 19 от 9.03.2010 г., доп., бр. 7 от 21.01.2011 г.

(2) Собствениците на извънгабаритни и/или тежки ППС или лицата, които извършват превози попадащи в обхвата на специално ползване на пътищата, са длъжни да подадат в община Костинброд заявление за издаване на необходимото разрешително по образец (приложение № 1) и да заплатят административна такса за разглеждане на заявлението и утвърждаване на маршрут.

(3) Разрешителното се издава по образец (Приложение 2) за еднократен превоз или за извършване на многократни превози за не повече от 10 курса и за срок не по-дълъг от 30 дни. За да се издаде разрешителното за многократни превози трябва да са налице следните кумулативно свързани условия: 

А) Трябва да се превозват еднакви товари с едно и също тежко и/или извънгабаритно ППС;

Б) Превозът трябва да се извършва по един и същи маршрут.

(4) Удостоверение се издава, когато извънгабаритните и/или тежки пътни превозни средства имат обща маса до 45 тона или натоварване на ос, което не превишава с повече от 30 % допустимите максимални натоварвания на ос по „раздел II“ от Наредба № 11 от 3.07.2001 г. на МРРБ, както и тези с габаритни размери: широчина - до 3,30 м. височина - до 4,30 м. и дължина - до 22 м., след подаване на заявление и заплащане на дължимата такса за превишаване на максимално допустимите норми по раздел II. Удостоверението се издава в 5 (пет) дневен срок от подаване на заявление и след съгласуване с органите на МВР, а валидността му е един месец.
(5) Таксите дължими по настоящата наредба, са определени в Наредба за определянето и администрирането на местните такси и цени на услугите на територията на община Костинброд.

Чл.8е. (1) Кметът на община Костинброд издава разрешителното в 5 (пет) дневен срок от подаване на заявление и след съгласуване с органите на МВР по реда на Закона за пътищата и Закона за движението по пътищата и свързаните с тях нормативни актове.

(2) Кметът на община Костинброд прави мотивиран отказ за издаване на разрешение за специално ползване на пътя, когато:

А) не са налице условията по чл. 26, ал.7 от Закона за пътищата;
Б) специалното ползване предполага увреждане на собствеността на други лица или прави невъзможно ползването на пътя за дейности от обществен интерес;
В) специалното ползване изисква трайна промяна на предназначението и характеристиките на пътя;
Г) предстои преустройство на пътя, предвидено с влязъл в сила подробен устройствен план. 

(3) Всеки водач на ППС, за което е издадено разрешително следва да го носи (или завереното му копие) със себе си и да го представя при проверка от страна на контролни органи.

Чл.8ж. (1) Специално ползване на пътищата се разрешава и при другите случаи предвидени в Наредба за специално ползване на пътищата, приета с ПМС № 179 от 4.07.2001 г., обн., ДВ, бр. 62 от 13.07.2001 г., изм. и доп., бр. 14 от 14.02.2006 г., изм., бр. 93 от 17.11.2006 г., бр. 79 от 9.09.2008 г., в сила от 9.09.2008 г., бр. 60 от 7.08.2012 г., в сила от 7.08.2012 г., изм. и доп., бр. 1 от 4.01.2013 г., в сила от 4.01.2013 г.

(2) Разрешението за специално ползване на пътищата се отнема при неспазване на условията, предвидени в тях, при нанасяне на повреди и щети на пътищата.

(3) Лицата получили разрешение за специално ползване, отстраняват за своя сметка всички причинени от тях повреди и нанесени щети на пътищата или възстановяват разходите направени от община Костинброд.

Раздел III

Забрани и ограничения

Чл.8з. (1) За дейности извън специалното ползване на общинските пътища без разрешение се забраняват:

1. В обхвата на пътя:

а) засаждането или изсичането и изкореняването на дървета и храсти;

б) поставянето и премахването на пътни знаци;

в) прекъсването, отклоняването или спирането на движението;

г) изграждането на рекламни съоръжения и поставянето на рекламни материали;

д) поставянето на възпоменателни знаци и плочи;

2. В обхвата на пътя и обслужващите зони:

а) изграждането на сгради и съоръжения, както и реконструкцията и промяната на тяхното предназначение;

б) прокарването на нови и реконструкцията на подземни и надземни съоръжения на техническата инфраструктура;

в) добиването на кариерни и други материали;

г) изграждането“

ГЛАВА ТРЕТА

ИЗГРАЖДАНЕ, РЕМОНТ И ПОДДРЪЖКА НА ОБЩИНСКИТЕ ПЪТИЩА

Раздел I
Общи положения

Чл. 9. Общинска администрация ежегодно планира дейностите по изграждането, ремонта и поддържането на общинските пътища и улиците в населените места.

Чл. 10. Национална агенция “Пътища” и общината осъществяват съвместно по взаимна договореност дейностите по изграждането, поддържането и ремонта на републиканските пътища в чертите на населените места, при условия и ред, произтичащи от разпоредбите на Закона за пътищата (ЗП) и Правилника за прилагане на закона за пътищата (ППЗП).

Чл. 11. Общината поддържа общинските пътища съобразно транспортното им  значение, изискванията на движението и опазването на околната среда.

Чл. 12. (1) Изграждането, ремонтът и поддържането на общинските пътища се осъществява от общината.

(2) Въвеждането на организация на движението при строителство и ремонт по общинските пътищата се съгласува с ОДП, сектор “Пътна полиция - КАТ” и Кмета на общината и се извършва при условия и по ред, определени с Наредба № 16 от 23.07.2001 година на Министерство на регионалното развитие и благоустройство.
Чл.13. (1) Поддържането включва полагането на системни грижи за осигуряване на целогодишна нормална експлоатация на пътя и осъществяването на мерки за защита на неговите съоръжения и принадлежности.

(2) Организирането на дейностите по поддържане на общинските пътища е задължение на общината.

Раздел II

Съгласуване на проекти

Чл. 14. (1) На задължително съгласуване подлежат:

1. проектите за изграждане или реконструкция на общински пътища;

2. проектите за изграждане или реконструкция на пътни кръстовища, възли и пътни връзки за свързване на:

а) общински с републикански пътища;

б) частни пътища с общински;

в) прилежащи територии с общинските пътища;

3. инвестиционни проекти, които засягат общинските пътища;


(2) Съгласуването на проектите по т. 1 и т. 2, буква “а” се извършва от Директора на Областно пътно управление – СОФИЯ ОБЛАСТ.

(3) Съгласуването на проектите по т. 2, букви “б” и “в” и т. 3 се извършва от Главния архитект на общината.
(4) Съгласуването се извършва служебно от органите, одобряващи проектите по ЗУТ, в 14-дневен срок след представянето на проекта.

Чл. 15. (1) Главният архитект на общината може да откаже съгласуване на проектите по чл. 14 в следните случаи:

1. ако нанасят повреди на публичната собственост или пречат на нейното използване на дейности от обществен интерес;

2. при промяна на предназначението и характеристиките на пътя или на пътната връзка;

3. когато това е наложително поради преустройството на пътищата и на пътните връзки;

4. когато се изисква привеждане на пътните връзки в съответствие с проекта на пътя или с действащия устройствен план.

(2) При отказ за съгласуване на проекта, Главният архитект на общината представя писмена обосновка с мотивите за това свое решение.
Раздел III

Зимно поддържане

Чл. 16. Зимното поддържане включва комплекс от мероприятия, насочени към поддръжка на общинските пътища в зимни условия.

Чл. 17. При зимно поддържане се изпълняват следните видове работи:

1. снегозащита на пътищата;

2. събиране и предаване на информация за състоянието на пътната мрежа;

3. снегопочистване;

4. разпръскване на минерални материали /опесъчаване/ за стопяване на снега и леда;

5. организиране на работа при влошени метеорологични условия.

Чл. 18. Възлагането на дейностите по зимното поддържане на общинските пътища се извършва при условия и ред, определени със Закона за обществените поръчки.

Раздел IV

Планиране на изграждането, ремонта и поддържането на общинските пътища

Чл. 19. Дейностите по планирането, изграждането, ремонта и поддържането на общинските пътища се осъществяват от  кмета на общината.
Чл. 20.  За общинските пътища се създава и поддържа информационна база, която съдържа:

1. списък на пътищата и дължината им;

2. вид основа;

3. широчина на пътните платна;

4. вид на покритието (конструкцията);

5. банкети, канавки;

6. водоотводни съоръжения;

7. други данни.

Чл. 21. (1) За състоянието на пътищата  се извършва периодично обследване като те се разделят на участъци, които се оценяват по петобална система по следните показатели:

1. конструктивни нарушения;

2. удобство при пътуване;

3. отводняване.

(2)  Необходимостта от извършване на ремонтни работи за всеки участък се определя по средноаритметичната стойност получена от оценките на показателите в ал.1.

Чл. 22. (1) Критериите за приоритетите за ремонт на пътни участъци са:

1. необходимост от извършване на ремонтни работи;

2. връзка с други селища;

3. интензивност на движението;

4. осигурено допълнително финансиране.

(2) След определянето на приоритетните за ремонт участъци се изготвя поименен списък за включване в годишната инвестиционна програма на общината.

Раздел  V

Програма за развитие на пътната мрежа

Чл. 23.  Програмата за развитие на общинската пътна мрежа се разработва, като секторна част от раздел “Инфраструктурно развитие и опазване на средата –състояние,оценка и тенденции” в Общинския план за развитие на община Костинброд на база Плана за управление на общинската пътна мрежа.

Чл. 24. Планът за управление на общинската пътна мрежа се изготвя на база анализираната информация от раздел IV.

Чл. 25. (1) Годишната Програма за изграждането, ремонта и поддържането на пътищата се разработва, като оперативен документ за реализация на основните приоритети и цели съобразно на ресурсното осигуряване на предвидените мерки.

(2) В Програмата се посочват пътните участъци за строителство, ремонт и поддържане, тяхната проектна готовност, както и необходимите средства за финансиране.

(3) Към Програмата се съставя Индикативна финансова таблица, в която се посочват източниците за финансиране.

Чл. 26. Годишната програма се изпраща до Областния управител и Министерство на финансите. 
ГЛАВА ЧЕТВЪРТА

ФИНАНСИРАНЕ

Чл. 27. (1) Изграждането, реконструкцията, ремонтът и поддържането на общинските пътища се финансира със средства от държавния бюджет, от бюджета на общината, с безвъзмездно предоставени средства и със заеми от български , международни финансови институции  и чрез проекти.
(2) Зимното поддържане на общинските пътища се финансира със средства от държавния бюджет и от бюджета на общината.

Чл. 28. Предложенията за годишното финансиране и обосновката към тях се представят от кмета на общината за разглеждане и одобрение от общинския съвет.

ГЛАВА ПЕТА

АДМИНИСТРАТИВНО НАКАЗАТЕЛНИ РАЗПОРЕДБИ

         Чл. 29. (1) изм. и доп. с Решение № 595 от 23.07.2025г.на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/. Наказват се с глоба от 50 /25.56 евро/ до 100 лв./51.13 евро/ физическите лица, които извършат или разпоредят да бъдат извършени следните дейности в обхвата на пътя:

1. изсичане и изкореняване на дървета и храсти, косене на трева без разрешение на администрацията, която управлява пътя;

2. паша на добитък и опожаряване на растителността;

3. движение с непочистени от кал машини;

4. превозване на мокри товари, с които се овлажнява платното за движение;

5. превозване на насипни материали в превозни средства, позволяващи тяхното разпиляване;

6. поставяне и складиране на материали, които не са свързани с експлоатацията на пътя;

7. влачене на дървета и други предмети;

8. движение с верижни машини, освен при снегопочистване.

        (2) изм. и доп. с Решение № 595 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/ При повторно нарушение по ал. 1 глобата е от 100 /51.13 евро/до 250 лв./127.82 евро/.
Чл. 30. (1) изм. и доп. с Решение № 595 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/. Наказват се с глоба от 100 /51.13 евро/ до 1000 лв./511.29 евро/, ако деянието не представлява престъпление, физическите лица, нарушили разпоредбите за забрана за строителство в ограничителните зони и извършване на действия извън специалното ползване, както и нормалното функциониране на водоотводните съоръжения или които извършат или наредят да бъдат извършени следните дейности:

1. нанасяне на повреди или унищожаване на пътищата, пътните съоръжения и принадлежностите на пътя;

2. движение на извънгабаритни и тежки пътни превозни средства и товари без разрешение на собственика или администрацията, управляваща пътя;

3. разпиляване на вредни вещества, опасни за хората и околната среда;

4. извършване в обхвата на пътя на:

а) дейности, застрашаващи безопасността на движението или използването на пътищата извън тяхното предназначение;

б) дейности, предизвикващи прекъсване, отклоняване или спиране на движението;

5. извършване в обхвата на пътя и обслужващите зони без разрешение на администрацията, управляваща пътя, на:

а) строителни и ремонтни работи по пътищата извън границите на урбанизираните територии и в населените места без регулационни планове;

б) прокарване на нови и ремонт на съществуващи телеграфни, телефонни, електропроводни, въжени и други линии, кабели, продуктопроводи, водопроводи, напоителни и други канали;

в) откриване на нови и ремонт на съществуващи крайпътни обекти за обслужване на пътници и превозни средства и изграждане на пътни връзки към тези обекти или към съседни имоти;

г) изграждане на рекламни съоръжения и поставяне на рекламни материали;

6. разкриване на кариери на разстояние, по-малко от 300 м от оста на пътя и на по-малко от 1000 м от мостовете, без разрешение на администрацията, която управлява пътя.

(2) изм. и доп. с Решение № 595 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/.При повторно нарушение по ал. 1 глобата е от 150 /76.69 евро/ до 1500 лв./766.94 евро/.
(3) При нарушение по ал. 1, т. 4 и 5 кмета, уведомява писмено Районната дирекция за национален строителен контрол.

Чл. 31. (1) изм. и доп. с Решение № 595 от 23.07.2025г. на ОбС – Костинброд, в сила от датата, определена в Решение на Съвета на Европейския съюз за приемането на еврото в Република България/. В случаите на нарушения по чл. 29 и 30 извършени от  юридически лица и  едноличните търговци, регистрирани по реда на Търговския закон се налага имуществена санкция от 150 /76.69 евро/ до 1500 лв./766.94 евро/.
(2) При повторно нарушение по ал. 1 имуществената санкция е от 250 /127.82 евро/ до 2500 лв./1278.23 евро/.
(3) Работодателят е отговорен солидарно с работника или служителя за причинените от тях щети.
Чл. 32. (1) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания.

(2) Нарушенията се установяват с актове, съставени от длъжностни лица, определени със заповед от кмета на общината.

(3) Наказателните постановления се издават от кмета на общината или от упълномощени от него  длъжностни лица.

(4) Когато деянието съдържа признаци на престъпление, преписката се изпраща на прокурора .

Чл. 33. (1) За нарушение по чл. 29, ал. 1 и по чл. 30, ал. 1 освен наложените санкции нарушителят се задължава в определен срок да отстрани последиците от нарушението.

(2) При неизпълнение на изискванията по ал. 1 последиците се отстраняват от общината, за сметка на нарушителя. 

(3) При извършване на дейности, определени като специално ползване на пътищата без разрешение на собственика на пътя или на администрацията, управляваща пътя, се налагат санкциите, предвидени в чл. 57, ал.3, т.1-4 от Закона за пътищата.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. За неуредените в тази наредба въпроси се прилагат разпоредбите на Закона за пътищата и подзаконовите актове по неговото прилагане.

§ 2. Указания по прилагане на наредбата се дават от Кмета на общината.

§ 3. Наредбата се приема на основание  чл. 23 от Закона за пътищата. 

§ 4. Настоящата Наредба е приета с Решение №226 от Общински съвет - Костинброд  взето на 07.11.2008 г. по Протокол № 15 и влиза в сила от датата на публикуването й на интернет страницата на общината. 
§ 5 (нов с Решение № 381/26.04.2013 г. на ОбС-Костинброд, влязло в сила на 21.05.2013г.) С влизане в сила на решението на ОбС за приемане на измененията на настоящата наредба, считано от 21.05.2013г. се отменят всички разрешителни за специално ползване на пътищата издадени до този момент.
§ 6. (нов с Решение № 381/26.04.2013 г. на ОбС-Костинброд, влязло в сила на 21.05.2013г.) Всички средства, които постъпят в общинския бюджет в резултат на изпълнение на задълженията по тази наредба, следва да се разходват за рехабилитация и изграждане  на пътната инфраструктура собственост на община Костинброд. 
§ 7. (нов с Решение № 381/26.04.2013 г. на ОбС-Костинброд, влязло в сила на 21.05.2013г.) Контролът по спазване на разпоредбите на наредбата за специално ползване на пътищата ще се осъществява от общинския инспекторат.
§ 8. (нов с Решение № 381/26.04.2013 г. на ОбС-Костинброд, влязло в сила на 21.05.2013г.) С настоящата наредба се утвърждават следните образци на заявление и на разрешително за специално ползване на пътищата чрез движение на тежки и/или извънгабаритни ППС:

Приложение 1 към чл. 8д, ал. 2

До .............................................................

(администрация, управляваща пътя)

 
ЗАЯВЛЕНИЕ

за издаване на разрешително/удостоверение(по реда на чл. 8в., ал.4 от Наредбата за управление на общинските пътища) за движение на тежко или извънгабаритно пътно превозно средство

Превозвач: ...................... Дан. № ..................................

Адрес: ...................................... БУЛСТАТ:.....................

Собственик на товара: .....................................................

Адрес: ....................................................................

С настоящото

ДЕКЛАРИРАМ

данни за пътното превозно средство и товара, както следва:

Влекач:.................(марка) Ремарке(Полуремарке):................(марка

1. Рег. №: .....................       8. Рег. №: ......................

2. Широчина: ............... (m)       9. Широчина: ................ (m)

3. Височина: ............... (m)      10. Височина: ................ (m)

4. Дължина: ................ (m)      11. Дължина: ................. (m)

5. Собствена маса .......... (t)      12. Собствена маса ........... (t)

6. Маса баласт: ............ (t)      13. Брой на осите: предни

7. Брой на осите: предни оси ... бр., задни оси ... бр.

оси ... бр., задни оси ... бр.

Товар:.......................................................

(вид)

14. Широчина: ............... (m)

15. Височина: ............... (m)

16. Дължина: ................ (m)

17. Собствена маса .......... (t)

Общи данни за извънгабаритното или тежкото пътно превозно средство:

18. Обща широчина: ..................... (m) (max от т. 2, т. 9 и т. 14)

19. Обща височина: ..................... (m) (max от т. 3, т. 10 + т. 15)

20. Обща дължина: ...................... (m)

21. Обща маса .......................... (t) (т. 5 + 6 + т. 12 + т. 17)

22. Схема на разположението на осите с обозначаване на разстоянията между

тях и съответното им натоварване

Други данни:

Начален пункт: ........................ Краен пункт: ......................

Съпровождащо лице: ........................................................

Месторабота: ..................... Длъжност................................

Декларирам, че съпровождащото лице отговаря на изискванията на чл. 24 от Наредба№ 11 от 2001 г. за движение на извънгабаритни и тежки пътни превозни средства.

Известно ми е, че за декларирани от мен неверни данни нося отговорност по чл.313 от Наказателния кодекс.

(подпис и печат)

Ръководител ....................................................

(име и фамилия)

Приложение 2 към чл. 8д, ал. 3

....................................................................

(администрация, управляваща пътя)

 
РАЗРЕШИТЕЛНО

№ ..... от ...................... г.

за движение на извънгабаритно или тежко пътно превозно средство

1. На основание Наредба за управление на общинските пътища на община Костинброд се разрешава движението на пътното превозно

средство, собственост на ...................................

2. Данни за извънгабаритното или тежкото пътно превозно средство

(попълват се съответните подточки според вида му):

а) моторно превозно средство или влекач: вид и марка .............................................., с регистрационен №: ........................., с широчина ........ m, височина ........ m, дължина ........ m, собствена маса ......... t, маса на баласта ........ t, брой на предните оси .......... бр., брой на задните оси ........ бр.;

б) ремарке (ремаркета): вид и марка ....................................

................................., с регистрационен №: ....................., с широчина ......... m, височина ......... m, дължина ......... m, собствена маса........ t, брой на предните оси ........ бр., брой на задните оси ........ бр.;

в) полуремарке: вид и марка.............................., с регистрационен №:.............................., с широчина ........ m, височина........ m, дължина ........ m, собствена маса ........ t, брой на задните оси........ бр.

3. Данни за товара:

а) вид на товара .........................................;

б) габаритни размери: широчина ........ m, височина ........ m, дължина ........ m;

в) маса ........ t.

4. Общи данни за извънгабаритното или тежкото пътно превозно средство в натоварено състояние (моторно превозно средство или влекач с ремарке или полуремарке и товар):

а) широчина ......................................................... m;

б) височина ......................................................... m;

в) дължина .............................................. m;

г) обща маса ..................................... t;

д) схема на разположението на осите с обозначаване на разстоянията

между тях и съответното им натоварване ......................................

.............................................................................

5. Разрешен маршрут (когато е приложимо) …………….............................

............................................................................. 

6. Брой на курсовете (когато е приложимо): ..................... бр. ................... бр. (словом)

7. Превозът да се извърши най-късно до ..... 200 ... г. (когато е приложимо)

8. Превозвач ..........................................................

.............................................................................

9. Съпровождащо лице (когато е приложимо): ............. .............................................

(трите имена, месторабота, длъжност)

Съставил разрешителното: .....................................

(име и фамилия, длъжност)

(подпис и печат)

Директор: (администрация, управляваща пътя)

...........................................

(име и фамилия)

Забележка. При движението на извънгабаритни или тежки пътни превозни

средства да се спазват всички изисквания на Закона за движението по пътищата и Наредба № 11 за движение на извънгабаритни и тежки пътни превозни

средства и Наредба за управление на общинските пътища. 

Дата:..........................

(подпис и печат)

Съгласувал: .................................................................

Направление (сектор) КАТ - "Пътна полиция": .............................................................................................................. 

Проверил: ...................................................................

Дата:..........................

(подпис и личен печат)
